ai4bharat/Pralekha huggingface dataset:
எரிசக்தி அமைச்சகம்
விடுதலையின் அம்ரித் மகோத்சவம்: மின் பயன்பாடுகளின் முக்கிய ஒழுங்குமுறை அளவுருக்கள் அறிக்கையை வெளியிட்டனர் மத்திய மின்துறை அமைச்சர்கள்
ஊரக மின்மயமாக்க கார்ப்பரேஷன் நிறுவனத்தின்  52வது நிறுவன தினத்தை முன்னிட்டு, ஹரியானா மாநிலம் குருகிராமில் அமைக்கப்பட்டுள்ள ஆர்இசி நிறுவனத்தின் கார்ப்பரேட் அலுவலகத்தை மத்திய மின்துறை மற்றும் புதுப்பிக்கத்தக்க எரிசக்தி துறை அமைச்சர் திரு ஆர்.கே. சிங் தொடங்கி வைத்தார். அப்போது இத்துறை இணையமைச்சர் திரு கிரிஷன் பால் குர்ஜார், மின்துறை செயலாளர் திரு. அலோக் குமார், ஆர்இசி நிறுவனத்தின் தலைமை நிர்வாக இயக்குனர் திரு சஞ்சய் மல்கோத்ரா மற்றும் மின்துறை அமைச்சக அதிகாரிகள் உடன் இருந்தனர்.
விடுதலையின் அம்ரித் மகோத்சவத்தின் ஒரு பகுதியாக, மின் பயன்பாடுகளின் முக்கிய ஒழுங்குமுறை அளவுருக்கள் குறித்த அறிக்கையையும், மத்திய அமைச்சர்கள் வெளியிட்டனர்.
இந்நிகழ்ச்சியில் பேசிய மத்திய அமைச்சர் திரு. ஆர்.கே.சிங், 52வது நிறுவன தினத்தை முன்னிட்டு ஆர்இசி நிறுவனத்துக்கு வாழ்த்து தெரிவித்தார். ஒவ்வொரு கிராமத்துக்கும், குக்கிராமத்துக்கும் குறுகிய காலத்தில் மின் இணைப்பு வழங்கி, மின்துறையில் ஆர்இசி மாற்றத்தை ஏற்படுத்தியுள்ளதாக அவர் கூறினார்.
மத்திய மின்துறை இணையமைச்சர் திரு கிரிஷன் பால் குர்ஜார் பேசுகையில், ஆர்இசி நிறுவனம், நாடு முழுவதும் உள்ள தனது 22 அலுவலகங்கள் மூலம் அத்தியாவசியப் பணிகளை மேற்கொண்டு, மின் உற்பத்தியையும், மின் விநியோகத்தையும் மற்றும் புதுப்பிக்கத்தக்க எரிசக்தி துறைகளை உருவாக்குவதில் நிதியுதவியை அளித்துள்ளது என கூறினார்.
இந்நிகழ்ச்சியில் மத்திய அரசின் தீன்தயாள் உபாத்யாயா கிராம ஜோதி திட்டத்தின் சாதனைகள், ஆர்இசி நிறுவனத்தின் சி.எஸ்.ஆர் நிதி நடவடிக்கைகள் குறித்த சிறுபுத்தகமும் வெளியிடப்பட்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1738847
---
(Visitor Counter : 185
குறு சிறு மற்றும் நடுத்தர தொழில் துறை அமைச்சகம்
சிறு, குறு, நடுத்தரத் தொழில்கள் அமைச்சகத்தின் செயலராக அரவிந்த் குமார் சர்மா பொறுப்பேற்பு
மத்திய சிறு, குறு, நடுத்தரத் தொழில்கள் அமைச்சகத்தின் செயலராக திரு. அரவிந்த்குமார் சர்மா இன்று மே 1ம் தேதி பொறுப்பேற்றுக் கொண்டார். பணியை ஏற்ற உடனே போர்க்கால நடவடிக்கையாக அமைச்சகத்தின் பல்வேறு பணிகளை ஆய்வு செய்யும் வகையில் மூத்த அதிகாரிகளுடன் அவர் மிக முக்கியமான கூட்டங்களை நடத்தினார்.
“கோவிட் 19” தொற்று பரவியுள்ள இந்தச் சூழ்நிலையில் முக்கியமான விஷயங்கள் குறித்து அவர் விவாதித்தார். சமூகத்திற்கும் பொருளாதார மேம்பாட்டுக்கும் சிறு, குறு, நடுத்தரத் தொழில்களின் பங்களிப்பு மிக அவசியம் என்று திரு. சர்மா உறுதிபடக் கூறினார். தற்போதைய அவசர நிலைமையைக் கடந்த பிறகு, சிறு, குறு, நடுத்தரத் தொழில்களிலிருந்து உலகளாவிய தலைமையை உருவாக்கும் வகையில் பாடுபட வேண்டும் என்று அவர் வலியுறுத்தினார்.
அரவிந்த் குமார் சர்மா இதற்கு முன்பு பிரதம மந்திரி அலுவலகத்தில் கூடுதல் செயலராகப் பணியாற்றினார். குஜராத் பிரிவிலிருந்து 1988ம் ஆண்டு சிவில் சர்வீஸ் அலுவல் பணியை அவர் தொடங்கினார்.
குஜராத் அரசிலும் பல்வேறு பொறுப்புகளை ஏற்று அவர் பணியாற்றி வந்தார். களப்பணி, கொள்கை வகுப்புப் பணி உள்பட பல்வேறு பணிகளை மேற்கொண்டார். அந்த மாநிலத்தில் ஒழுங்குமுறை மற்றும் மேம்பாட்டு நிர்வாகம், பேரிடர் மேலாண்மை, கார்ப்பரேட் மேலாண்மை, தொழில் மற்றும் முதலீட்டு மேம்பாடு, கட்டுமான மேம்பாடு ஆகிய பல்வேறு துறைகளிலும் அவர் பணியாற்றியுள்ளார்.
பிரதமர் அலுவலகம்
இன்றைய குடியரசு நாள் நிகழ்ச்சிகளை பிரதமர் பகிர்ந்துள்ளார்
இன்றைய குடியரசு நாளின் முக்கிய நிகழ்ச்சிகளை பிரதமர் திரு.நரேந்திர மோடி பகிர்ந்துள்ளார்.
இது குறித்து அவர் வெளியிட்டுள்ள ட்விட்டர் பதிவில் கூறியிருப்பதாவது;
“இன்றைய குடியரசு நாளில் முக்கிய நிகழ்ச்சிகளை பகிர்ந்துள்ளேன்”.
உள்துறை அமைச்சகம்
மத்தியப் பிரதேச ஆளுனர் திரு.லால்ஜி தண்டன் மறைவிற்கு மத்திய உள்துறை அமைச்சர் திரு.அமித் ஷா வேதனை தெரிவித்தார்
மத்தியப் பிரதேச ஆளுனர் திரு.லால்ஜி தண்டன் மறைவிற்கு மத்திய உள்துறை அமைச்சர் திரு.அமித் ஷா ஆழ்ந்த வேதனை தெரிவித்துள்ளார். அவர் பகிர்ந்துள்ள டுவிட்டர் பதிவில், திரு.லால்ஜி தண்டன் தமது ஒட்டுமொத்த வாழ்வையும் பொதுச் சேவைக்காக அர்ப்பணித்தவர் என்று கூறியுள்ளார்.
பொதுச் சேவை பணியாளராக திரு.லால்ஜி தண்டன், இந்திய அரசியலில் ஆழமான தடத்தை பதித்துச் சென்றுள்ளார் என்றும், அவரது மறைவு நாட்டிற்கு ஈடு செய்ய முடியாத பேரிழப்பு என்றும் திரு. அமித் ஷா மேலும் தெரிவித்துள்ளார்.
திரு.தண்டனின் ஆன்மா சாந்தியடைவதற்கு இறைவனை வேண்டுவதாகவும், அன்னாரை இழந்து வாடும் அவரின் குடும்பத்தினருக்கு தமது இரங்கல்களைத் தெரிவிப்பதாகவும் மத்திய உள்துறை அமைச்சர் கூறியுள்ளார்.
சுற்றுச்சூழல் மற்றும் வனத்துறை அமைச்சகம்
என்.சி.ஆரில் தடையற்ற மின்சார விநியோகத்தை உறுதி செய்வதற்கான டிஸ்காம்களின் தயார்நிலையை சிஏக்யூஎம் ஆய்வு செய்கிறது
வரவிருக்கும் குளிர்காலத்தில், குறைந்த வெப்பநிலை, சாதகமற்ற வானிலை / வானிலை நிலைமைகள் காரணமாக காற்று மாசு அளவுகள் பொதுவாக அதிகரிக்கும் போது, தேசிய தலைநகர் பிராந்தியம் என்.சி.ஆர் மற்றும் அதைச் சுற்றியுள்ள பகுதிகளில் காற்று தர மேலாண்மை ஆணையம்  தில்லி மற்றும் உத்தரபிரதேசத்தின் என்.சி.ஆர் மாவட்டங்களின் மின் விநியோக நிறுவனங்களுடன் நிலைமையை மறுஆய்வு செய்தது. இந்தக் கூட்டத்தில் என்.சி.ஆர் மாநில அரசுகள் மற்றும் மாநில மாசுக் கட்டுப்பாட்டு வாரியங்கள் / குழுவின் பிரதிநிதிகளும் கலந்து கொண்டனர். இந்த கூட்டத்தில் தில்லி மற்றும் ஹரியானா, உத்தரபிரதேசம் மற்றும் ராஜஸ்தானின் என்.சி.ஆர் மாவட்டங்களில் நம்பகமான மற்றும் தடையற்ற மின்சார விநியோகத்தை உறுதி செய்வதற்காக மின் விநியோக நிறுவனங்கள் எடுத்து வரும் நடவடிக்கைகள் குறித்து ஆய்வு செய்யப்பட்டது.
இக்கூட்டத்தில், தொழில்துறை, வணிக, நிறுவன மற்றும் குடியிருப்பு அலகுகள்/ வளாகங்கள் உள்ளிட்ட பல்வேறு துறைகளில் டீசல் ஜெனரேட்டர்  செட்டுகளை கண்மூடித்தனமாகவும் பெரிய அளவிலும் பயன்படுத்துவதால் ஏற்படும் காற்று மாசுபாட்டைக் குறைக்க வேண்டியதன் அவசியம் மீண்டும் வலியுறுத்தப்பட்டது. தில்லி, என்.சி.ஆர், ஹரியானா, உ.பி மற்றும் ராஜஸ்தான் டிஸ்காம்கள் நடவடிக்கை எடுக்கப்பட்டுள்ளதாகவும், குறிப்பாக அந்தந்த அதிகார வரம்பில் நம்பகமான மற்றும் தடையற்ற மின்சார விநியோகத்தை உறுதி செய்வதற்கான அனைத்து முயற்சிகளும் எடுக்கப்பட்டு வருவதாகவும் உறுதியளித்தன. அக்டோபர் முதல் பிப்ரவரி வரையிலான காலத்தில், இப்பகுதியில் காற்றின் தரக் குறியீடு பொதுவாக இந்த மாதங்களில் உயர்கிறது, எனவே மின்வெட்டு / மின் தடை காரணமாக மின் உற்பத்திக்கு டிஜி செட்டுகளைச் சார்ந்திருப்பதைக் குறைக்க வேண்டிய அவசியம் உள்ளது.
02.06.2023 அன்று ஆணைய எண் 73-ன்படி, தொழில்துறை, வணிக, குடியிருப்பு, அலுவலக நிறுவனங்கள் உட்பட என்.சி.ஆரில் உள்ள அனைத்து துறைகளிலும் டி.ஜி செட்டுகளின் செயல்பாடுகளை ஒழுங்குபடுத்த ஆணையம் உத்தரவிட்டது. டிஜி செட்களை ஒழுங்குபடுத்துவதற்கான திருத்தப்பட்ட அட்டவணை 01.10.2023 முதல் என்.சி.ஆர் முழுவதும் நடைமுறைக்கு வரும்.இரட்டை எரிபொருள் கருவிகள் மற்றும் / அல்லது உமிழ்வு கட்டுப்பாட்டு சாதனங்களின்  ரெட்ரோ பொருத்துதல், தேவைப்படும் இடங்களில், 30.09.2023 க்குள் முடிக்க இலக்கு நிர்ணயிக்கப்பட வேண்டும்.
மேலும், மின் பகிர்மானக் கழகங்களின் சட்டப்பூர்வ வழிகாட்டுதல்களை முற்றிலும் மீறி, தொழிற்சாலைகள்/ தளங்களுக்கு வழங்கப்பட்ட மின் இணைப்பை துண்டிக்கும் ஆணையத்தின் உத்தரவுகள் பின்பற்றப்படுவது குறித்தும் ஆய்வு செய்யப்பட்டது. நடப்பாண்டில், 203 அலகுகள் / நிறுவனங்கள் மீது மூடல் ஆணைகளை ஆணையம் பிறப்பித்துள்ளது. முற்றிலும் மீறும் அலகுகள் தொடர்பாக மின் துண்டிப்பு தாமதமாவது பிராந்தியத்தின் காற்று மாசுபாடு சுமையை அதிகரிக்கிறது என்று டிஸ்காம்களுக்கு குறிப்பாக தெரிவிக்கப்பட்டது. ஆணைய உத்தரவுகள் பிறப்பிக்கப்பட்ட 3 நாட்களுக்குள் ஆணையத்தின் வழிகாட்டுதல்கள் பின்பற்றப்படுவது உறுதி செய்யப்படும் என்றும் ஆணையத்திற்கு தெரிவிக்கப்படும் என்றும் டிஸ்காம்கள் உறுதியளித்தன.
-----
ANU/PKV/KPG
(Visitor Counter : 48
ரசாயனம் மற்றும் உரங்கள் அமைச்சகம்
இஃப்கோ பொருட்களை ஆன்லைனில் விற்க எஸ்பிஐ யுனோ கிரிஷி செயலி உடன் ஒப்பந்தம்
இஃப்கோ நிறுவனத்தின் மின் வணிக தளமான www.iffcobazar.in, பாரத ஸ்டேட் வங்கியின் யுனோ கிரிஷியுடன் இணைந்து பொருட்களை விற்பனை செய்ய ஒப்பந்தம் செய்து கொண்டுள்ளது.
இந்த நிகழ்வின்போது பேசிய இஃப்கோ நிர்வாக இயக்குநர் டாக்டர் யு எஸ் அவாஸ்தி, இஃப்கோ, எஸ்பிஐ ஆகிய இரண்டும் இந்தியாவின் மிகப் பழமையான வணிக அமைப்புகள் என்றார். இரண்டு பெயர்களிலும் உள்ள ஆங்கில எழுத்தான 'ஐ' இந்தியாவைக் குறிக்கிறது. வார்த்தையாலும், ஆத்மாவாவலும் நாம் பிணைக்கப்பட்டிருக்கின்றோம் என்று கூறிய அவர், இரண்டு பெருமை மிக்க இந்திய அமைப்புகள் இதுபோன்று இணைவதால் பரஸ்பர ஒத்துழைப்பின் வாயிலாக, இந்திய விவசாயிகளின் முன்னேற்றத்தை முன்னெடுக்க முடியும் என்றும் குறிப்பிட்டார்.
இஃப்கோ நிறுவனம் தனது பொருட்களை விற்பனை செய்வதற்காக www.iffcobazar.in, என்ற மின்-வணிக இணையதளத்தை நடத்தி வருகிறது. நாட்டின் மிகப்பெரிய உர உற்பத்தி நிறுவனமாக இஃப்கோ திகழ்கிறது.
இந்த நிறுவனத்துக்கு சொந்தமாக நாடு முழுவதும் 26 மாநிலங்களில் 1200-க்கும் மேற்பட்ட கடைகள் செயல்படுகின்றன. இந்த நிறுவனத்தின் மின்-வணிகதளம் 12 இந்திய மொழிகளில் வடிவமைக்கப்பட்டுள்ளது. இதில் உரங்கள், இயற்கை இடுபொருட்கள், விதைகள், பூச்சிமருந்துகள், விவசாய கருவிகள் ஆகியவை விற்பனை செய்யப்படுகின்றன. மேலும் இந்தியா முழுவதும் கூடுதல் கட்டணம் ஏதும் இன்றி விவசாயிகளின் வீடுகளுக்கே பொருட்களை இந்நிறுவனம் டெலிவரி செய்கிறது.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://www.pib.gov.in/PressReleasePage.aspx?PRID=1670638
அறிவியல் மற்றும் தொழில்நுட்பத்துறை
சர்வதேச மரபணுக்களுடன் ஒப்பிடும் போது இந்திய வரிசைகளில் 32% மரபணு மாறிகள் தனித்துவமாக உள்ளன
அறிவியல் மற்றும் தொழிலக ஆராய்ச்சி மன்றத்தின்  உறுப்பு ஆய்வகங்களான சிஎஸ்ஐஆர்-மரபணு மற்றும் ஒருங்கிணைந்த உயிரியல் நிறுவனம், தில்லி மற்றும் சிஎஸ்ஐஆர்-உயிர்மங்கள் மற்றும் மூலக்கூறு உயிரியல் மையம், ஹைதரபாத் ஆகியவை மேற்கொண்ட 1029 மூலக்கூறு வரிசைகளின் விரிவான ஆய்வின் முடிவுகள் 'நியுக்ளிக் ஆசிட் ரிசெர்ச்' என்னும் அறிவியல் சஞ்சிகையில் இந்த வாரத்தின் தொடக்கத்தில் வெளியாகியுள்ளன.
சர்வதேச மரபணுக்களுடன் ஒப்பிடும் போது இந்திய வரிசைகளில் 32 சதவீதம் மரபணு மாறிகள் தனித்துவமாக உள்ளன என்று இந்த ஆராய்ச்சியில் தெரிய வந்துள்ளது.
தற்போதைய இந்திய மக்கள் தொகையை பிரதிநிதித்துவப்படுத்தும் மரபணு மாறிகளின் சேகரிப்பை அறிவியல் மற்றும் தொழிலக ஆராய்ச்சி மன்றத்தின் 1029 இந்திய மரபணு ஆதாரம் வழங்குகிறது.
மக்கள் தொகை மற்றும் தனிநபர் அளவுகளில் மரபணுக்களைப் பற்றி சிறப்பாக புரிந்து கொள்வதற்கு மருத்துவர்கள் மற்றும் ஆராய்ச்சியாளர்களுக்கு இந்த ஆதாரம் பயனுள்ளதாக இருக்கும் என்று எதிர்பார்க்கப்படுகிறது.
இந்த ஆய்வில் கிடைத்த தகவல்களை http://clingen.igib.res.in/indigen என்னும் இணைய முகவரியில் காணலாம். சிஎஸ்ஐஆர்-மரபணு மற்றும் ஒருங்கிணைந்த உயிரியல் நிறுவனம், தில்லி மற்றும் சிஎஸ்ஐஆர்-உயிர்மங்கள் மற்றும் மூலக்கூறு உயிரியல் மையம், ஹைதரபாத்தின் ஆராய்ச்சி குழுக்களை இந்த ஆராய்ச்சிக்காக அறிவியல் மற்றும் தொழிலக ஆராய்ச்சி மன்றத்தின் தலைமை இயக்குநர் டாக்டர் சேகர் சி மாண்டே பாராட்டினார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://www.pib.gov.in/PressReleasePage.aspx?PRID=1667949
அறிவியல் மற்றும் தொழில்நுட்பத்துறை
ஹிமாலயப் பகுதிகளில் பெருங்காயத்தைப் பயிரிட்டு சிஎஸ்ஐஆர்- ஐஹெச்பிடி வரலாறு படைத்துள்ளது
அறிவியல் மற்றும் தொழிலக ஆராய்ச்சி மன்ற  ஆய்வகத்தின் உதவியுடன் இமாலய உயிரித் தொழில்நுட்ப நிறுவனமான ஐஹெச்பிடி, இமாலயாவின் லாஹுல் சமவெளியில் உள்ள விவசாயிகளுடன் இணைந்து பெருங்காயத்தைப் பயிர் செய்யவிருக்கிறது. சிஎஸ்ஐஆர்- ஐஹெச்பிடி, பெருங்காய விதைகளை வாங்கி அதற்கான வேளாண் தொழில்நுட்பத்தை உருவாக்கியது.
இந்தியாவின் முக்கிய வாசனைப் பயிர்களில் பெருங்காயமும் ஒன்று. ஆப்கானிஸ்தான், ஈரான், உஸ்பெகிஸ்தான் உள்ளிட்ட நாடுகளிலிருந்து ஆண்டு தோறும் சுமார் 1200 டன் பெருங்காயத்தை சுமார் 100 மில்லியன் அமெரிக்க டாலர் மதிப்பில் இந்தியா இறக்குமதி செய்கிறது. ஃபெருலா அசஃபோடிடா என்று அழைக்கப்படும் பெருங்காயத் தாவர வகை இந்தியாவில் போதிய அளவு கிடைக்காததே இந்த வகைப் பயிர்கள் நம் நாட்டில் பயிரிடப்படாததற்கு முக்கிய காரணம். இந்தியாவில் பெருங்காயத்தின் பயிரிடுதலைத் துவக்கும் வகையில் கடந்த 15ஆம் தேதி சிஎஸ்ஐஆர்- ஐஹெச்பிடி இயக்குனர் டாக்டர் சஞ்சய்குமார், லாஹுல் சமவெளியில் உள்ள க்வாரிங் கிராமத்தில் முதல் விதையை பயிரிட்டார். இந்திய உணவு வகைகளில் பங்கு வகிக்கும் பெருங்காயத்தை நாட்டில் பயிரிடும் முயற்சியில் சிஎஸ்ஐஆர்- ஐஹெச்பிடி தொடர்ந்து ஈடுபட்டு வந்தது. இதனடிப்படையில் ஈரானில் இருந்து 6 வகையான பெருங்காய விதைகள் இம்மாதம் புதுதில்லி வந்தடைந்தது. கடந்த 30 ஆண்டுகளில் பெருங்காய விதைகளை இந்தியாவில் அறிமுகப்படுத்துவது இதுவே முதல் முறையாகும். குளிர்ந்த மற்றும் வறண்ட நிலங்கள் இந்த வகையான விதைகளுக்கு உகந்ததாக இருப்பதால், இந்தியாவில் இமாலயப் பகுதி பெருங்காயத்தைப் பயிரிட ஏதுவாக இருக்கும்.
மேலும் இமாச்சலப் பிரதேச மாநில வேளாண் துறையுடன் இணைந்து சிஎஸ்ஐஆர்- ஐஹெச்பிடி விஞ்ஞானிகள், லாகூர் சமவெளியில் உள்ள கிராமங்களில் வசிக்கும் விவசாயிகளுக்கு பெருங்காயத்தைப் பயிரிடுவது குறித்த பயிற்சி முகாம்களையும் ஏற்பாடு செய்திருந்தது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1665796
----
(Visitor Counter : 182
குடியரசுத் தலைவர் செயலகம்
சந்த் குரு ரவிதாஸின் பிறந்த நாளை முன்னிட்டு குடியரசுத் தலைவர் வாழ்த்து
சந்த் குரு ரவிதாஸின் பிறந்த நாளை முன்னிட்டு, நாட்டு மக்களுக்கு குடியரசுத் தலைவர் திருமதி திரௌபதி முர்மு வாழ்த்து தெரிவித்துள்ளார்.
அவர் வெளியிட்டுள்ள வாழ்த்துச் செய்தியில் கூறியிருப்பதாவது:
குரு ரவிதாஸின் பிறந்த நாளில் நாட்டுமக்களுக்கு எனது மனமார்ந்த வாழ்த்துக்களைத் தெரிவித்துக்கொள்கிறேன். சாந்த குரு ரவிதாஸ், ஒரு தலைசிறந்த சமூக சீர்திருத்தவாதியாகத் திகழ்ந்ததோடு மட்டுமல்லாமல், அன்பு, அமைதி மற்றும் சகோதரத்துவத்தின் தூதுவராகவும் வாழ்ந்து காட்டினார். சாதி மற்றும் மத அடிப்படையிலான குற்றச் செயல்களை இந்த சமூகத்தில் இருந்து அகற்றுவதற்கு அயராது பாடுபட்டவர். தாழ்த்தப்பட்ட மக்களின் முன்னேற்றத்திற்காக உழைத்தவர். சமூகம் சார்ந்த பல்வேறுப் பிரச்னைகள் குறித்து பாடல்களை எழுதியவர்.
அவரது வாழ்க்கை, தியாகத்திற்கும், தவத்திற்கும் தனித்துவமான எடுத்துக்காட்டு. மனிதகுலத்திற்கு சேவை ஆற்றுவதையேக் கடவுளுக்குச் செய்யும் சேவையாகக் கருதியவர். அவரது போதனைகளைக் கடைப்பிடிப்பதுடன், நாட்டுமக்களின் நலனுக்காக அவரது வழியில் நாமும் நடப்போம்.
=======
(Visitor Counter : 89
இளைஞர் நலன் மற்றும் விளையாட்டு அமைச்சகம்
கேலோ இந்தியா குளிர்கால விளையாட்டுக்கான சின்னம் மற்றும் சீருடை  அறிமுக விழாவில் மத்திய அமைச்சர் அனுராக் சிங் தாக்கூர் பங்கேற்கிறார்
கேலோ இந்தியா குளிர்கால விளையாட்டுக்கான சின்னம் மற்றும் சீருடை  அறிமுக விழாவில் மத்திய அமைச்சர் அனுராக் சிங் தாக்கூர் பங்கேற்கிறார், கேலோ இந்தியா விளையாட்டுகள் வரும் 10 ஆம் தேதி முதல் 14 ஆம் தேதி வரை ஜம்மு கஷ்மீரின் குல்பர்கில் நடைபெறுகிறது. நாடுமுழுவதும் இருந்து 1,500 விளையாட்டு வீரர்கள் இந்தப் போட்டியில் 9 பிரிவுகளில் விளையாடுகின்றனர். இதனை முன்னிட்டு, 3 ஆவது கேலோ இந்தியா குளிர்கால விளையாட்டின் சின்னம், சீருடை  அறிமுக விழா நாளை ஜம்முவில் உள்ள துணை நிலை ஆளுநர் மாளிகையில் நடைபெறுகிறது.
இதில் துணை நிலை ஆளுநர் மற்றும் அதிகாரிகள் கலந்து கொள்கின்றனர். மத்திய விளையாட்டு மற்றும் இளைஞர் நலத் துறையின் ஆதரவுடன் ஜம்மு கஷ்மீர் விளையாட்டு கவுன்சில் மற்றும் குளிர்கால விளையாட்டு சங்கம் சார்பில் 3 ஆவது கேலோ இந்தியா குளிர்கால விளையாட்டு நடத்தப்படுகிறது.
ஆயுஷ்
ஆறாவது சர்வதேச யோகா தினம் நாடு முழுவதும் டிஜிட்டல் தளங்கள் வழியாகக் கொண்டாடப்பட்டது.
ஆறாவது சர்வதேச யோகா தினம் நாடு முழுவதும் டிஜிட்டல் தளங்கள், மின் மற்றும் டிஜிட்டல் ஊடகங்கள் மூலமாக உற்சாகத்துடன் கொண்டாடப்பட்டது. யோகா தினத்தை ஒட்டி நாட்டு மக்களுக்கு உரையாற்றிய பிரதமர் திரு. நரேந்திர மோடி குடும்ப இணைப்பை மேலும் வலுப்படுத்துவதற்கு யோகா ஆற்றும் பங்கு குறித்து அடிக்கோடிட்டுக் காட்டினார். குழந்தைகள், முதியவர்கள் உட்பட அனைவரையும் மேலும் நெருக்கமாகி, குடும்பத்தில் உள்ள ஒவ்வொரு உறுப்பினரையும் யோகா இணைக்கும் என்று அவர் கூறினார். இதனால்தான் இந்த ஆண்டுக்கான சர்வதேச யோகா தினத்தில் “குடும்பத்துடன் யோகா” என்பது கருப்பொருளாக எடுத்துக் கொள்ளப்பட்டுள்ளது என்றார் அவர்.
கோவிட்-19 நோய் மனித உடலின் நுரையீரல் தொடர்பான உறுப்புகளை குறிப்பாக பாதிக்கிறது என்றும், சுவாச அமைப்பை வலுப்படுத்த பிராணாயாமம் உதவும் என்றும் பிரதமர் கூறினார். “நம்முடைய உடல் நலம், நம்பிக்கை ஆகியவற்றை சீர் செய்து கொண்டால், மனிதகுலம் நல்ல ஆரோக்கியத்துடனும் மகிழ்வுடனும் வாழும் நாளை உலகம் காண்பது வெகு தொலைவில் இல்லை. இதை உருவாக்குவதற்கு யோகா நமக்கு உதவும்”.
தற்போதைய கோவிட்-19 பெருந்தொற்று காரணமாக, சர்வதேச யோகா தினத்தில் பலர் கூடுவது உகந்ததல்ல இதை மனதில் கொண்டு, மக்கள் தங்கள் குடும்ப உறுப்பினர்களுடன் இணைந்து தங்கள் இல்லங்களிலேயே யோகா பயிற்சி செய்ய வேண்டும் என்று அரசு ஊக்குவித்தது. இது தொடர்பாக ஆயுஷ் அமைச்சகம் சமூக டிஜிட்டல் ஊடகத் தளங்களை, மக்கள் ஆன்லைனில் பங்கேற்க வசதியாக அதிகபட்சமாகப் பயன்படுத்த வகை செய்தது.
சர்வதேச யோகா தினம் மிகப் பெரிய மக்கள் உடல்நல இயக்கமாக உருவெடுத்துள்ளதாக ஆயுஷ் அமைச்சகத்தின் மத்திய இணை அமைச்சர் ஸ்ரீபத் நாயக் கூறியுள்ளா.ர் இப்போது உலகில் ஒவ்வொரு நாடும், சர்வதேச யோகா தினத்தைக் கொண்டாடுகிறது. இந்தியாவின் கலாச்சாரம் மற்றும் பாரம்பரியத்தைப் பின்பற்றும் வகையில் மக்கள் இந்த தினத்தைக் கொண்டாடுகின்றனர். சுகாதார நெருக்கடி நிலை நிலவும் இந்த சமயத்தில், இந்த ஆண்டு சர்வதேச யோகா தினம் கொண்டாடப்படுகிறது. ஆயுஷ் அமைச்சகம் கடந்த மூன்று மாதங்களாகவே யோகா பயிற்சியை மேற்கொள்ளுமாறு பொதுமக்களுக்கு ஆன்லைன் மூலமாகவும், ஹைபிரிட் ஆன்லைன் முயற்சிகள் மூலமாகவும் மக்கள் தங்கள் இல்லங்களில் இருந்து யோகா பயில வசதி செய்து கொடுத்துள்ளது என்று அமைச்சர் கூறினார். யோகா குறித்த விழிப்புணர்வை ஏற்படுத்துவதற்காக பிரதமர் திரு.நரேந்திர மோடியால் அறிவிக்கப்பட்ட “என் வாழ்க்கை என் யோகா” என்ற வீடியோ பிளாகிங் போட்டிக்கு அமைச்சர் பாராட்டு தெரிவித்தார்.
மொரார்ஜி தேசாய் தேசிய யோகா அமைப்பைச் சேர்ந்த நிபுணர்கள், யோகா விதிமுறைகள் பற்றிய நிகழ்ச்சி ஒன்றை அளித்தனர். யோகா நிபுணர்கள், யோகா தொடர்பான விஷயங்கள் குறித்து விவாதித்தனர் தூர்தர்ஷன் தொலைக்காட்சியில் அனைத்து அலைவரிசைகளிலும் இந்த நிகழ்ச்சி ஒளிபரப்பப்பட்டது
மனித வள மேம்பாட்டு அமைச்சகம்
பரிக்ஷா பே சர்ச்சா 2021 நிகழ்ச்சிக்கான முன்பதிவு துவக்கம்: மத்திய கல்வி அமைச்சர் திரு ரமேஷ் பொக்ரியால் ‘நிஷாங்க்’
நான்காவது ஆண்டாக பள்ளி மாணவர்கள், ஆசிரியர்கள், பெற்றோருடன் பிரதமர் கலந்துரையாடும் பரிக்ஷா பே சர்ச்சா 2021 நிகழ்ச்சிக்கான முன்பதிவு துவங்கி இருப்பதாக, மத்திய கல்வி அமைச்சர் திரு ரமேஷ் பொக்ரியால் ‘நிஷாங்க்’ தமது சமூக ஊடகத்தின் வாயிலாக இன்று தெரிவித்துள்ளார்.
ஆண்டுதோறும் நடைபெறும் இந்த கலந்துரையாடலின் போது தேர்வுகள், அவை அளிக்கும் அழுத்தம் உள்ளிட்டவை குறித்த மாணவர்களின் கேள்விகளுக்கு சுவாரஸ்யமான முறையில் பிரதமர் நேரலையில் பதிலளிப்பார். இந்த வருட நிகழ்ச்சி, காணொலிக் காட்சி வாயிலாக நடைபெறவிருப்பதாக அமைச்சர் குறிப்பிட்டுள்ளார். https://innovateindia.mygov.in/ppc-2021/ என்ற தளத்தின் மூலம் 9 முதல் 12-ம் வகுப்பு வரை பயிலும் மாணவர்கள் தேர்வினால் ஏற்படும் மன உளைச்சல் சம்பந்தமான கேள்விகளை எழுப்பலாம் என்றும், தேர்ந்தெடுக்கப்பட்ட கேள்விகள் நிகழ்ச்சியில் இடம்பெறும் என்றும் அவர் தெரிவித்தார். இதே தளத்தில் நடைபெறும் இணையதள போட்டிகளின் மூலம் நாடு முழுவதிலும் இருந்து தேர்ந்தெடுக்கப்படும் மாணவர்கள், ஆசிரியர்கள் மற்றும் பெற்றோர் இந்த நிகழ்ச்சியில் கலந்து கொள்வார்கள் என்றும், தேர்ந்தெடுக்கப்படும் பங்கேற்பாளர்கள் தங்களது மாநிலம்/ யூனியன் பிரதேசத்தில் இருந்து காணொலி வாயிலாக கலந்துரையாடலில் கலந்து கொள்வார்கள் என்றும் அமைச்சர் கூறினார். 2021 மார்ச் 14-ஆம் தேதி வரை இந்த இணையதளத்தின் வாயிலாக போட்டிகளில் பங்கேற்கலாம் என்றும் அவர் மேலும் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1698948
(Visitor Counter : 200
உள்துறை அமைச்சகம்
ஆன்லைன் மூலம் சைபர்குற்றப் புகார் இணையதளத்தை விரைவுபடுத்த மத்திய உள்துறை அமைச்சர் அழைப்பு
சைபர்வெளியில் நடத்தப்படும் குற்றச் செயல்களால் ஏற்படும் புதிய சவால்களுக்கு எச்சரிக்கை விடுத்த மத்திய உள்துறை அமைச்சர் திரு. ராஜ்நாத் சிங், சைபர் பாதுகாப்பை மேம்படுத்தும் சிறப்பான நடவடிக்கைகளுக்கு அழைப்பு விடுத்தார். உள்துறை அமைச்சகத்தின் ஆய்வுக் கூட்டம் ஒன்றில் பேசிய அவர், சட்டவிரோத நடவடிக்கைகளுக்காக சமூக ஊடகங்கள் தவறாகப் பயன்படுத்தப்படுவது குறித்து கவலை தெரிவித்த அவர், அது அளிக்கும் சவால்களை எதிர்கொள்ளும் வகையில் புதிய அமலாக்க முகமைகளின் திறன்கள் வலுப்படுத்தப்பட வேண்டும் என்றார்.
முக்கியத் துறைகளில் திட்டங்களுக்கான ஒப்புதல் அளிப்பது விரைவுபடுத்தப்பட்டதற்காக மேற்கொள்ளப்பட்ட முயற்சிகளை பாராட்டிய திரு. ராஜ்நாத் சிங், திட்டங்களுக்கான ஒப்புதல் அளிப்பதற்கான தோராயமான கால அவகாசம் நான்காண்டுகளுக்கு முன்பு இருந்த 120 நாட்களில் இருந்து தற்போது 55 நாட்களாக குறைந்திருப்பது குறித்து திருப்தி தெரிவித்தார். இந்த திட்டங்களுக்கான ஒப்புதல்களை அளிப்பதில் சம்பந்தப்பட்ட அமைச்சகத்துடன் ஒருங்கிணைந்து ஆன்லைன் முறைகளை பயன்படுத்தி ஒப்புதல் அளிப்பதற்கான கால அவகாசத்தை மேலும் அதிகரிக்குமாறு அவர் வலியுறுத்தினார். இது செயல்திறன் மற்றும் கண்காணிப்பை மேலும் அதிகரிக்கும் என அவர் தெரிவித்தார்.
குழந்தைகளின் ஆபாசப்படங்கள் மற்றும் இதர ஆபாசப்படங்களை வெளியிடுவதற்கு இணையதளம் தவறாகப் பயன்படுத்தப்படுவது குறித்து கவலை தெரிவித்த உள்துறை அமைச்சர், ஆன்லைன் சைபர் குற்றச்செயல் முறையீடு இணையதளம் அறிமுகம் செய்யப்படுவதை விரைவுபடுத்துமாறு வழிகாட்டினார். இது மாநிலங்கள்/யூனியன் பிரதேசங்களில் உள்ள பாதிக்கப்பட்ட மக்கள் புகார் அளிப்பதை சாத்தியமாக்கி சம்பந்தப்பட்ட சட்ட அமலாக்க முகமைகள் இதனை விசாரித்து அத்தகைய பதிவுகளை நீக்க நடவடிக்கை எடுக்கவும் உதவும்.
அதிகரித்து வரும் சைபர் அச்சுறுத்தல்கள் மீது கூடுதல் கண்காணிப்பு தேவை என அழைப்பு விடுத்த திரு. ராஜ்நாத் சிங், உள்துறை அமைச்சகத்தின் கீழ் உள்ள அனைத்து அமைப்புக்களின் தகவல் தொழில்நுட்ப கட்டமைப்புகள் மீது தொடர்ச்சியான சைபர் தணிக்கை நடத்த அழைப்பு விடுத்தார். தேசிய தகவல் பாதுகாப்பு கொள்கை மற்றும் வழிகாட்டுதல் மேம்படுத்தப்பட்டு தரமுயர்த்தப்பட அவர் வழிகாட்டினார். தொலைபேசி அழைப்புக்கள் மூலம் மோசடி செய்பவர்கள் நலிந்தமக்களிடையே நடத்தும் நிதி மோசடிகள் குறித்து கவலை தெரிவித்த அவர், இது குறித்து பொதுமக்களிடையே விழிப்புணர்வை அதிகரிக்கவும், இத்தகைய மோசடிகளை கண்காணிக்கும் நிறுவன கட்டமைப்பை வலுப்படுத்தவும் வலியுறுத்தினார்.
உள்துறை இணையமைச்சர் திரு. ஹன்ஸ்ராஜ் கங்காராம் ஆஹிர், மத்திய உள்துறை செயலர் திரு. ராஜீவ் கவுபா மற்றும் உள்துறை அமைச்சகத்தின் உயர் அதிகாரிகள் இந்தக் கூட்டத்தில் பங்கேற்றனர்.
(Visitor Counter : 123
நுகர்வோர் நலன், உணவு மற்றும் பொது விநியோகம் அமைச்சகம்
குறைந்தபட்ச ஆதரவு விலையில் 2020-21 கரீப் பருவத்திற்கான சந்தைப்படுத்துதலில் தமிழகம் உள்ளிட்ட 8 மாநிலங்களைச் சேர்ந்த 10.09 லட்சம் விவசாயிகளிடமிருந்து நெல் கொள்முதல்
2020-21 கரீப் பருவத்திற்குத் தேவையான சந்தைப்படுத்துதல் தொடங்கப்பட்டதையடுத்து கடந்த காலங்களைப் போலவே இந்த வருடமும் அதே குறைந்தபட்ச ஆதரவு விலையில், விவசாயிகளிடமிருந்து அரசு பயிர்களைக் கொள்முதல் செய்கிறது.
தமிழ்நாடு, பஞ்சாப், ஹரியானா, உத்தரப் பிரதேசம், உத்தராகண்ட், சண்டிகர், ஜம்மு காஷ்மீர் மற்றும் கேரளா ஆகிய மாநிலங்கள் மற்றும் யூனியன் பிரதேசங்களில் 2020-21 கரீப் பருவத்திற்கான நெல் கொள்முதல் சுமுகமாக நடைபெற்று வருகிறது. இந்த மாநிலங்களில் அக்டோபர் 21ஆம் தேதி வரை 116.66 லட்சம் மெட்ரிக் டன் நெல் கொள்முதல் செய்யப்பட்டுள்ளது. இது கடந்த ஆண்டின் 90.76 லட்சம் மெட்ரிக் டன்னை விட 28.55 சதவீதம் கூடுதலாகும். மொத்தக் கொள்முதலில், பஞ்சாபிலிருந்து மட்டும் 75.11 லட்சம் மெட்ரிக் டன்  நெல் கொள்முதல் செய்யப்பட்டுள்ளது. மொத்தமாக10.09 லட்சம் விவசாயிகளிடமிருந்து ஒரு மெட்ரிக் டன்னுக்கு ரூபாய்18880 மதிப்பில், ரூபாய் 22026.26 கோடி குறைந்தபட்ச ஆதரவு விலையில் நெல் கொள்முதல் செய்யப்பட்டுள்ளது.
மேலும், அக்டோபர் 21ஆம் தேதி வரை அரசு தன் முதன்மை முகமைகளின் மூலம் ரூபாய் 6.36 கோடி குறைந்தபட்ச ஆதரவு விலையில், 883.34 மெட்ரிக் டன் அவரை விதைகளையும், உளுந்தையும் தமிழ்நாடு, மகாராஷ்டிரா மற்றும் ஹரியானாவைச் சேர்ந்த 862 விவசாயிகளிடமிருந்து கொள்முதல் செய்துள்ளது. இதேபோல 52.40 கோடி ரூபாய் குறைந்தபட்ச ஆதரவு விலையில், 5089 மெட்ரிக் டன் கொப்பரையைக் கர்நாடகா மற்றும் தமிழகத்தில் உள்ள 3961 விவசாயிகளிடமிருந்து கொள்முதல் செய்துள்ளது.
பஞ்சாப், ஹரியானா, ராஜஸ்தான் மற்றும் மத்திய பிரதேசத்தில் பருத்திக் கொள்முதல் குறைந்தபட்ச ஆதரவு விலையில் சுமுகமாக நடைபெற்று வருகிறது.
அக்டோபர் 21ஆம் தேதி வரை ரூபாய் 76821.02 லட்சம் மதிப்பில் 272136 பேல்கள் 53181 விவசாயிகளிடமிருந்து கொள்முதல் செய்யப்பட்டுள்ளன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1666804
---
(Visitor Counter : 146
கப்பல் போக்குவரத்து அமைச்சகம்
வாரணாசியில் பிரதமர் விரைவு சக்தி பல்வேறு போக்குவரத்து நீர்வழி 2 நாள் உச்சி மாநாட்டை திரு சர்பானந்தா சோனோவால் தொடங்கி வைக்கிறார்
மத்திய துறைமுகங்கள், கப்பல் போக்குவரத்து மற்றும் நீர்வழிகள் அமைச்சகத்தின் கீழ் இந்திய நீர்வழி ஆணையம், 2022 நவம்பர் 11 - 12 ஆகிய தேதிகளில் ‘பிரதமர் விரைவு சக்தி பல்வேறு போக்குவரத்து நீர்வழி உச்சி மாநாட்டை' வாரணாசியில் உள்ள தீனதயாள் கஸ்த்கலா சங்குல்  என்ற இடத்தில் ஏற்பாடு செய்துள்ளது. நீர்வழிகளில் உள்கட்டமைப்பு வசதிகளை மேம்படுத்துவது தொடர்பான நடவடிக்கைகள் பற்றிய பிரதமர் கதி சக்தி தேசிய மாஸ்டர் தி்ட்டம் மூலம் விழிப்புணர்வை ஏற்படுத்துவது தான் இந்த மாநாட்டின் முக்கிய நோக்கமாகும்.
மத்திய துறைமுகங்கள், கப்பல் போக்குவரத்து மற்றும் நீர்வழித் துறை அமைச்சர் திரு சர்பானந்தா சோனோவால், வாரணாசியில் உள்ள ரவிதாஸ் கத்தில் உள்ள கங்கை நதிக்கரையில் அமையவிருக்கும் படகுத் துறை திட்டத்தின் அடிக்கல் நாட்டு விழாவில் கலந்துகொள்கிறார்.
பிரதமர் விரைவு சக்தி தேசிய மாஸ்டர் திட்டம் மற்றும் பல்வேறு போக்குவரத்து நீர்வழிகள் உச்சி மாநாடு குறித்து பேசிய அமைச்சர் திரு சோனோவால், “பிரதமர் திரு நரேந்திர மோடியின் தலைமையிலான அரசு அனைவரின் ஒத்துழைப்பு, அனைவரின் வளர்ச்சி, அனைவரின் நம்பிக்கை, அனைவரின் முயற்சி ஆகியவற்றில் உறுதியாக உள்ளது. பிரதமர் விரைவு சக்தி தேசிய மாஸ்டர் திட்டம் என்பது மக்கள் மற்றும் பொருட்களின் தடையற்ற இயக்கத்திற்கான பல்வேறு போக்குவரத்தை ஏற்படுத்தி, முதல் மற்றும் கடைசி மைல் இணைப்பை உறுதி செய்வதற்காக செயல்பாடுகளை மேம்படுத்துவது தொடர்பான நடவடிக்கைகளை உள்ளடக்கியது. இது சம்பந்தமாக மத்திய அமைச்சகமானது 101 திட்டங்களை அடையாளம் கண்டுள்ளது. இதற்கு சுமார் ரூ 62,627 கோடி ஒதுக்கப்பட்டு வரும் 2024 ஆண்டுக்குள் முடிக்க இலக்கு நிர்ணயிக்கப்பட்டுள்ளது.